***ZAPISNIK***

08. redovite sjednice Akademijskog vijeća u akad. god. 2015./2015. Akademije dramske umjetnosti održane u dana 02. rujna 2016. u 8,00 sati u sobi 202.

**Prisutni:** doc. Aćimović, prof. Baletić, asis. Bajc, doc. Bauer, asis. Bijelić, doc. Biljan Pušić, asis. Blagović, pred. Brčić, prof. Brezovec, doc. Devlahović, doc. Govedić, prof. Ilijić, doc. Jeličić, prof. Kolbas, prof. Kovač Carić, doc. Lacko, prof. Legati, doc. Linta, prof. Lukić, asis. Makovičić, asis. Maksić Japindžić, asis. Manojlović, prof. Midžić, prof. Medvešek, prof. Miošić, doc. Modrić, prof. Nikolić, prof. Ogresta, asis. Omerzo, prof. Ostojić, doc. Pavković, znan. nov. Pavlić, prof. Perković, doc. Petković, prof. Popović, prof. Prohić, prof. Puhovski, prof. Rališ, prof. Rodica Virag, prof. Sršen, doc. Šesnić, doc. Škaričić, doc. Švaić, prof. Terešak, , prof. Vitaljić, doc. Vrhovnik, Jasna Žmak, znan. novak, doc. Zajec

**Studentski zbor:** Tajana Balota, Marina Jurišić, Borna Vujčić, Adriana Dimić

**Odsutni:** doc. Dević, prof. Frangeš, prof. Fruk, doc. Grabarić, doc. Hrašćanec, prof. Jelčić, asis. Jušić, prof. Kaštelan, prof. Novak, doc. Orhel, asis. Petrović, prof. Sviličić, prof. Tomić, prof. Vojković, prof. Žmegač

**Ispričani:** prof. Banović, prof. Botica Brešan, prof. Bukvić, doc. Crnojević Carić, doc. Dolenčić, prof. Gamulin, Agata Juniku, znan. novak, doc. Jurić, prof. Mihletić, prof. Nola, prof. Petlevski, doc. Pristaš, prof. Pristaš, prof. Sesardić Krpan, prof. Ševo, prof. Trbuljak, prof. S. Tribuson,prof. Vasari, doc. Vukmirica

**Stud. godina:** prof. Kokotović, prof. Matišić, prof. Zec

**Sjednici prisustvuje tajnica Akademije:** Elizabeta Marijanović, dipl. iur.

**Zapisnik vodi:** Nina Kovačić

***DNEVNI RED***

1. Uvodna riječ dekana

2. Ovjera zapisnika sa sjednice Akademijskog vijeća održane dana 31.05.2016.

3. Razmatranje i prihvaćanje izvješća s mišljenjem i prijedlogom stručnog povjerenstva, Odluke s pozitivnim mišljenjem, Odluke Matičnog odbora i Ocjene nastupnog predavanja za izbor u:

- znanstveno-nastavno zvanje i radno mjesto docenta za znanstveno područje humanističke znanosti, znanstveno polje: filologija, znanstvena grana: kroatistika, dr. sc. Karolina Vrban Zrinski i dr. sc. Ivana Perica

4. Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja o ispunjavanju uvjeta za izbor, te donošenje odluke s mišljenjem o izboru za:

- naslovno umjetničko-nastavno zvanje docenta, za umjetničko područje, polje kazališna umjetnost (scenske i medijske umjetnosti), na Katedri za hrvatski jezik i književnost, scensku i medijsku kulturu, pristupnica Marina Petković Liker, predmet Učiteljskog fakulteta Sveučilišta u Zagrebu

5. Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora te donošenje odluke s mišljenjem o izboru za:

- znanstveno zvanje višeg znanstvenog suradnika iz znanstvenog područja humanističkih znanosti, znanstvenog polja znanosti o umjetnosti, znanstvene grane teatrologija i dramatologija, pristupnik dr. sc. Ivan Trojan, predmet Filozofskog fakulteta Sveučilišta J. J. Strossmayera u Osijeku

6. Donošenje odluke o izmjeni člana stručnog povjerenstva (filmska umjetnost) za ocjenu zahtjeva i donošenja pismenog izvješća sukladno članku 7. Pravilnika o doktorskim studijima za područje umjetnosti (zahtjev prof. Ogresta)

7. Donošenje odluke o imenovanju stručnog povjerenstava za utvrđivanje kriterija izvrsnosti u svezi nastavka rada izv. prof. art. Milana Štrljića nakon navršenih 65 godina života – predmet Umjetničke akademije Sveučilišta u Splitu

8. Donošenje odluke o imenovanju novog stručnog povjerenstva radi izrade stručnog mišljenja o ispunjavanju uvjeta za izbor u:

- znanstveno zvanje višeg znanstvenog suradnika iz znanstvenog područja humanističkih znanosti, znanstvenog polja znanosti o umjetnosti, znanstvene grane teatrologija i dramatologija, pristupnica doc. dr. sc. Lucija Ljubić, Sveučilište Josipa Jurja Strossmayera u Osijeku

9. Razmatranje i prihvaćanje izvješća s mišljenjem i prijedlogom stručnog povjerenstva o ispunjavanju uvjeta za reizbor na:

- umjetničko-nastavno radno mjesto docenta za umjetničko područje, polje kazališna umjetnost (scenske i medijske umjetnosti), grana gluma, Željko Vukmirica

10. Donošenje odluke o pokretanju postupka reizbora na radno mjesto te imenovanju stručnog povjerenstva za izradu izvješća o radu zaposlenika nakon proteka 5 godina od zadnjeg izbora na:

- umjetničko-nastavno radno mjesto izvanrednog profesora za umjetničko područje, polje plesna umjetnost i umjetnost pokreta, grana scensko kretanje Mare Sesaredić Krpan

11. Donošenje odluke o raspisivanju natječaja i imenovanju stručnog povjerenstava za utvrđivanje izvješća s mišljenjem o ispunjavanju uvjeta za izbor nastavnika u :

a) umjetničko - nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti) grana: gluma (2 izvršitelja)

b) umjetničko-nastavno zvanje i radno mjesto redoviti profesor u trajnom zvanju za umjetničko područje, polje primijenjena umjetnost, grana produkcija scenskih i izvedbenih umjetnosti

c) umjetničko-nastavno zvanje i na radno mjesto docenta za umjetničko područje, polje kazališna umjetnost (scenske i medijske umjetnosti), grana gluma

d) umjetničko-nastavno zvanje i na radno mjesto docenta za umjetničko područje, polje: kazališna umjetnost (scenske i medijske umjetnosti), grana gluma, nepuno radno vrijeme (50% radnog vremena)

12. Donošenje odluke o poništavanju se natječaja za izbor u umjetničko-nastavno zvanje docenta u umjetničkom području, polje plesna umjetnost i umjetnost pokreta, grana klasični balet

13. Donošenje odluke o utvrđivanju participacije redovitih studenata u troškovima studija za akademsku godinu 2016./2017.

14. Molbe studenata

15. Razno

Dnevni red je jednoglasno prihvaćen, postignut je kvorum i Vijeće je nastavilo s radom po točkama kako slijedi:

**AD 1.**

* Jednoglasno je usvojen Plan nabave.
* Dekan čestita prof. Puhovskom na *Nagradi 50 godina* na 19. Motovun Film Festivalu, prof. Ogresti za film 'S one strane' koji će biti hrvatski kandidat za 89. nagradu Oscar Američke akademije filmske umjetnosti i znanosti, studentici Juditi Gamulin za nominaciju za studentskog Oscara Američke filmske akademije za film „Cvijeće“ i doc. Vesni Biljan Pušić za najbolji dizajn zvuka na filmu "Iza lica zrcala" redateljice Katarine Zrinke Matijević.

**AD 2.**

Zapisnik sa sjednice održane 31.05.2016. jednoglasno se prihvaća.

**AD 3.**

Razmatranje i prihvaćanje izvješća s mišljenjem i prijedlogom stručnog povjerenstva, Odluke s pozitivnim mišljenjem, Odluke Matičnog odbora i Ocjene nastupnog predavanja za izbor u:

* znanstveno-nastavno zvanje i radno mjesto docenta za znanstveno područje humanističke znanosti, znanstveno polje: filologija, znanstvena grana: kroatistika, dr. sc. Karolina Vrban Zrinski i dr. sc. Ivana Perica

Prof. Legati pročitala je Akademijskom vijeću zaključak sa sjednice Odsjeka glume održane 15.03.2016. u kojem stoji:

*Odsjek glume održao je 15. ožujka 2016. godine sjednicu na kojoj je prva točka dnevnoga reda trebala biti Prijedlog izmjene nastavnoga plana na kolegijima hrvatskoga jezika koje vodi dr. sci. Karolina Vrban Zrinski. Povod sjednici, uz druge tekuće aktualnosti na Odsjeku, bio je izvješće kolegice Vrban Zrinski za znanstveno-nastavno zvanje i radno mjesto docenta za znanstveno područje humanističke znanosti, znanstveno polje: filologija, znanstvena grana: kroatistika, koje odlukom dekana Borne Baletića nije dano na glasovanje članovima akademijskoga Vijeća na sjednici održanoj 26. veljače 2016. godine.*

*Naime, Prodekanica Franka Perković iznijela je na toj sjednici Vijeća mišljenje Odsjeka glume kako s kolegicom Vrban Zrinski do toga trenutka nije postignut dogovor oko sustavnoga, strpljivijeg i discipliniranijeg praćenja jezičnoga razvoja studenata glume na umjetničkim predmetima gluma i scenski govor, te dogovor oko nužnog reformiranja silabusa u svrhu uspostavljanja dinamičnije, intenzivnije, opsežnije i za Odsjek glume korisnije nastave hrvatskoga jezika. Kolegica Vrban Zrinski pozvana je zatim 09. 03. 2016. na sastanak u Dekanat kojemu su nazočili dekan Borna Baletić, prodekanica za nastavu i studente kazališnih odsjeka Franka Perković, predstojnica Odsjeka glume Ivana Legati i mentor kolegice Vrban Zrinski kolega Joško Ševo na kojemu je dogovoreno da će kolegica Vrban Zrinski razmisliti o promjenama te iznijeti svoje ideje o daljnjem tijeku i načinu izvođenja nastave hrvatskoga jezika nastavnicima Odsjeka glume na sljedećoj sjednici Odsjeka. Na temelju izloženoga sadržaja s kojim su se trebali usuglasiti nastavnici Odsjeka glume, kolegica Vrban Zrinski načinila bi potrebne izmjene i dopune u nastavnome planu.*

*Prvi korak dogovora trebao je biti samo prijedlog (koji bi se u dogledno vrijeme i na uobičajeni način razvio u novi, jasno i precizno razrađeni silabus) kolegice Vrban Zrinski o izmjeni nastavnih planova kolegija koje predaje (Hrvatski naglasci, Ortoepija hrvatskoga jezika, Jezični purizam i govorna elegancija, Stilovi hrvatskoga jezika i govora), a koji svojim ishodima zaobilaze organsku osnovicu hrvatskoga jezika koji se koristi u scenske svrhe. Kolegica Vrban Zrinski imala je priliku izložiti nastavnicima Odsjeka glume i svoja mjerila vrednovanja stečenih znanja naših studenata o jeziku, te načela, smjernice i preporuke oko ostvarivanja drugačijih, za Odsjek potrebnijih, ishoda učenja.*

*Kolegica Vrban Zrinski nije došla na sjednicu na kojoj su se okupili nastavnici Odsjeka glume navodeći privatne probleme kao razlog izostanka, koje je Odsjek uvažio niti je predložila zamjenski termin sastanka pa nastavnici nisu mogli niti osporiti niti potvrditi valjanost inicijative. Osim toga, s kolegicom od kada je zaposlena na Akademiji dramske umjetnosti u Zagrebu (od 2006. god.) Odsjek glume nije uspio uspostaviti profesionalnu komunikaciju, a pregovori na koje se odazivala samo jedna strana postali su beskorisno komplicirani i besmisleni.*

*Važno je istaći da nastavnici Odsjeka glume ne osporavaju stručnost kolegice Vrban Zrinski, njezine napore u ostvarivanju koautorstava u raznim knjigama i udžbenicima, njezinu prezentnost na znanstvenim skupovima, kao ni ostale referencije pedantno navedene u izvješću za habilitaciju. Međutim nastava hrvatskoga jezika mnogo bi jasnije opravdavala svoj smisao i bila znatno učinkovitija kada bi se podjednako bavila znanjem o jeziku kao i studentima glume koji ga u određenoj scenskoj situaciji primjenjuju. U dinamičnije promišljanje nastave koje bi doprinijelo učinkovitosti primjene ishoda učenja, trebalo bi implementirati propisanost poželjnih pravila jezika, ali, iznad svega, jezičnu višefunkcionalnost koja mu omogućuje postojanost, čistoću i disciplinu unutar scenskoga (a ne samo teorijskoga) prostora, uporabu u različitim scenskim situacijama, te intenzivniju interakciju s ostalim umjetničkim kolegijima.*

*Iskustvo govori da ovaj oblik u kojemu se nastava odvija ne prati trendove pedagogije na Odsjeku glume, kao ni mijene koje su se dogodile unutar nastavnih planova umjetničkih kolegija na Odsjeku glume (gluma, scenski govor, scenski pokret) i potpuno je odsječen od svih zbivanja na nastavi naših umjetničkih predmeta. Bez praktične primjene teorijsko znanje gubi svoju svrhu, a takav je pristup neodrživ i neprihvatljiv tim više što korekcije koje je potrebno načiniti da bi se situacija popravila ne iziskuju nemogući neki napor. Prvi u nizu koraka mogao je biti dobra volja kolegice Vrban Zrinski da se stvari poslože u korist naših studenata koji bi na svoja znanja o hrvatskome standardu mogli gledati i kao na dio svoga glumačkog razvojnog puta.*

*Krajnji je cilj trebao biti da se kolegiji koje predaje kolegica Vrban Zrinski približe procesu rada na glumačkim klasama i jače korespondiraju s praktičnom nastavom na našemu Odsjeku; da osim brige o teorijskom dijelu nastave kolegica savjetuje klase i kao lektor te prati znanje svojih studenata o izgovoru i bilježenju hrvatskih naglasaka u zajedništvu s nastavnicima, voditeljima glumačkih klasa. To je neizrecivo važno, jer poznavanje i snalaženje studenata glume unutar četveroakcenatskog sustava kao i unutar hrvatskoga standarda, koji ima iznimaka gotovo koliko i pravila, rapidno opada. Odsjek glume našao se je u nezahvalnoj i dugoročno neodrživoj situaciji koja potiče osjećaj nevažnosti, marginalnosti i jezične beznačajnosti. Tako raskorak između onoga kako bi trebali govoriti naši studenti i kako doista govore postaje sve veći, a posljedice takvoga jaza zbunjujuće i dramatične. Na glumačkim ispitima uočava se sve češće proizvoljnost, nehaj i oslanjanje na vlastite dijalektalne govore. Nova generacija hrvatskih glumaca i kazališnih redatelja koja se ovih godina školuje baštini zapuštenost i nedostatnu razinu primjene jezičnoga znanja (koja ionako nije dobra), te bismo kroz dekadu mogli imati umjetnike koji, propuštajući dodir sa živim jezikom, nisu razvili osjećaj za osnovna izgovorna pravila, nijanse jezika i njegovo značenje u shvaćanju svijeta oko sebe. Konačno usvajanjem navike nepoštivanja najosnovnijih jezičnih propisa u svojemu obrazovanju ti studenti nikada neće doprijeti do potrebne razine profesionalnosti. Akademija dramske umjetnosti u Zagrebu kao krovna jezična institucija dužna je zaustaviti smjer koji svojim alumnima gradi takav imidž. Bez predanoga i osmišljenog praćenja studenata, definirane količine propisa i pedantne jezične skrbi tijekom njihovoga razvoja ovakav scenarij ima dobre šanse da prevagne.*

*Budući da su na akademijskome Vijeću 15. srpnja 2016. na dnevnome redu i materijali za napredovanje kolegice Vrban Zrinski, Odsjek glume skrenuo joj je još jednom pozornost na upitnu perspektivu dosadašnjeg pristupa.*

*Zaključno – s obzirom na činjenicu da usprkos svim navedenim problemima u suradnji s Odsjekom kolegica nije nazočila niti jednom sastanku organiziranom s ciljem da potakne komunikaciju i iznjedri prijedloge nužnih promjena i s obzirom na to da nas kolegica nije kontaktirala niti je odgovorila na telefonske pozive, e-mailove (posljednji joj je poslan 29. svibnja 2016.), Odsjek glume ne može dati potporu izvješću Karoline Vrban Zrinski za znanstveno-nastavno zvanje i radno mjesto docenta za znanstveno područje humanističke znanosti, znanstveno polje: filologija, znanstvena grana: kroatistika.*

Dekan je otvorio raspravu.

Prof. Midžić rekao je kako smatra da mentor preuzme svoj dio odgovornosti, te da asistentica Vrban Zrinski nije odgovorna jer joj je ADU dopustila samostalno izvođenje kolegija.

Prof. Perković naglašava kako problem postoji već 10 godina i kako se sve pokušalo riješiti na Odsjeku.

Dekan je pročitao izvješće mentora prof. Ševe koje je pozitivno ocjenjeno, na što se osvrnula prof. Perković te naglasila kako se predmetno izvješće ne odnosi na rad asistentice Vrban Zrinski na Odsjeku glume, nego na njenu znanstvenu izvrsnost.

Prof. Rodica Virag istog je mišljenja te smatra da izvješće mentora nije prihvatljivo jer nema prave analize i ocjene.Naglasila je da je to taksativno nabrajanje uspjeha u karijeri, ali nema niti jedne rečenice o njenom radu sa studentima.

Prof. Prohić smtara na na temelju pozitivnog izvješća stručnog povjerenstva te mišljenja Odsjeka glume i svih iznesenih argumenata vijeće mora zauzeti stav.

Prof. Midžić objašnjava da je predmet vrlo jasan. Glasa se za izbor i radno mjesto, a ne za izvješće mentora ili mišljenje Odsjeka glume. Mišljenja je da je pravni problem nastao kada je ADU raspisala natječaj za nastavnika bez nastavnog plana i smatra kako je predmetni natječaj trebalo obustaviti prije 6 mjeseci.

Nakon rasrave dekan je odlučio da se pristupi glasanju.

Nakon što su podjeljeni glasački listići tajnica Marijanović zamolila je vijeće da potvrdi da je glasački listić ispravan što je AV jednoglasno potvrdilo.

Imenovano je povjerenstvo za brojanje glasova u sastavu: prof. Linta, prof. Vitaljić i doc. Blagović.

Prof. Linta moli za objašnjenje glasačkog listića tj. da li je glasački listić nevažeći ukoliko su zaokružena oba DA. Dekan je potvrdio da je takav glasački listić nevažeći.

Utvrđuje se da glasuje ukupno 52 člana vijeća. Asistentica Karolina Vrban Zrinski dobila je 4 glasa za (32 protiv), a Ivana Perica 5 glasova (28 protiv) za izbor u znanstveno-nastavno zvanje i radno mjesto docenta za znanstveno područje humanističke znanosti, znanstveno polje: filologija, znanstvena grana: kroatistika.

13 glasačkih listića bilo je nevažeće.

**AD 4.**

Razmatranje i prihvaćanje izvješća s mišljenjem i prijedlogom stručnog povjerenstva, Odluke Matičnog odbora i Ocjene nastupnog predavanja o ispunjavanju uvjeta za izbor, te donošenje odluke s mišljenjem o izboru za:

- naslovno umjetničko-nastavno zvanje docenta, za umjetničko područje, polje kazališna umjetnost (scenske i medijske umjetnosti), na Katedri za hrvatski jezik i književnost, scensku i medijsku kulturu, pristupnica Marina Petković Liker, predmet Učiteljskog fakulteta Sveučilišta u Zagrebu

Nakon izvješća dekan je otvorio raspravu.

Izvješće se jednoglasno prihvaća.

**AD 5.**

Razmatranje i prihvaćanje izvješća s mišljenjem i prijedlogom stručnog povjerenstva i Odluke Matičnog odbora te donošenje odluke s mišljenjem o izboru za:

- znanstveno zvanje višeg znanstvenog suradnika iz znanstvenog područja humanističkih znanosti, znanstvenog polja znanosti o umjetnosti, znanstvene grane teatrologija i dramatologija, pristupnik dr. sc. Ivan Trojan, predmet Filozofskog fakulteta Sveučilišta J. J. Strossmayera u Osijeku

Nakon izvješća dekan je otvorio raspravu.

Prof. Midžić naglasio je kako je već Matični odbor donio odluku o izboru 13.07.2016.

Izvješće se jednoglasno prihvaća.

**AD 6.**

Jednoglasno se donosi odluka o izmjeni člana stručnog povjerenstva (filmska umjetnost) za ocjenu zahtjeva i donošenja pismenog izvješća sukladno članku 7. Pravilnika o doktorskim studijima za područje umjetnosti (zahtjev prof. Ogresta) kako slijedi:

* prof. Boris Popović (umjesto prof. Enesa Midžiča).

**AD 7.**

Jednoglasno se donosi odluka o imenovanju stručnog povjerenstava za utvrđivanje kriterija izvrsnosti u svezi nastavka rada izv. prof. art. Milana Štrljića nakon navršenih 65 godina života – predmet Umjetničke akademije Sveučilišta u Splitu u sastavu:

1. red. prof. art. Joško Ševo

2. red. prof. art. Tomislav Rališ

3. izv. prof. art. Velibor Jelčić

**AD 8.**

Jednoglasno se donosi odluka o promjeni stručnog povjerenstva radi izrade stručnog mišljenja o ispunjavanju uvjeta za izbor u:

* znanstveno zvanje višeg znanstvenog suradnika iz znanstvenog područja humanističkih znanosti, znanstvenog polja znanosti o umjetnosti, znanstvene grane teatrologija i dramatologija, pristupnica doc. dr. sc. Lucija Ljubić, Sveučilište Josipa Jurja Strossmayera u Osijeku u sastavu:

1. red. prof. Boris Senker, dr. sc.

2. red. prof. Adriana Car-Mihec, dr. sc.

3. red. prof. art. Sibila Petlevski, dr. sc.

**AD 9.**

Razmatranje i prihvaćanje izvješća s mišljenjem i prijedlogom stručnog povjerenstva o ispunjavanju uvjeta za reizbor na:

* umjetničko-nastavno radno mjesto docenta za umjetničko područje, polje kazališna umjetnost (scenske i medijske umjetnosti), grana gluma, Željko Vukmirica

Točka se odgađa za slijedeću sjednicu Akademijskog vijeća.

**AD 10.**

Jednoglasno se donosi odluka o pokretanju postupka reizbora na radno mjesto te imenovanju stručnog povjerenstva za izradu izvješća o radu zaposlenika nakon proteka 5 godina od zadnjeg izbora na:

- umjetničko-nastavno radno mjesto izvanrednog profesora za umjetničko područje, polje plesna umjetnost i umjetnost pokreta, grana scensko kretanje Mare Sesaredić Krpan u sastavu:

1. izv. prof. art. Blaženka Kovač - Carić

2. izv. prof. art. Ksenija Zec

3. red. prof. art. Ivica Boban, u miru

**AD 11.**

Jednoglasno se donosi odluka o raspisivanju natječaja i imenovanju stručnog povjerenstava za utvrđivanje izvješća s mišljenjem o ispunjavanju uvjeta za izbor nastavnika u:

a) umjetničko - nastavno zvanje i radno mjesto redoviti profesor u trajnom zvanju za umjetničko područje, polje kazališna umjetnost (scenske i medijske umjetnosti) grana: gluma (2 izvršitelja) (imenuju se dva povjerenstva) u sastavu:

1. red. prof. art. Tomislav Rališ

2. red. prof. art. Joško Ševo

3. red. prof. art. Ivica Boban, u miru

1. red. prof. art. Joško Ševo
2. red. prof. art. Tomislav Rališ
3. red. prof. art. Ivica Boban, u miru

b) umjetničko-nastavno zvanje i radno mjesto redoviti profesor u trajnom zvanju za umjetničko područje, polje primijenjena umjetnost, grana produkcija scenskih i izvedbenih umjetnosti, u sastavu:

1. red. prof. art. Vedran Mihletić

2. red. prof. art. Joško Ševo

3. red. prof. art. Ivica Boban, u miru

c) umjetničko-nastavno zvanje i na radno mjesto docenta za umjetničko područje, polje kazališna umjetnost (scenske i medijske umjetnosti), grana gluma, u sastavu:

1. red. prof. art. Suzana Nikolić

2. izv. prof. art. Ivana Legati

3. red. prof. art. Ivica Boban, u miru

d) umjetničko-nastavno zvanje i na radno mjesto docenta za umjetničko područje, polje: kazališna umjetnost (scenske i medijske umjetnosti), grana gluma, nepuno radno vrijeme (50% radnog vremena), u sastavu:

1. doc. art. Marija Škaričić

2. red. prof. art. Suzana Nikolić

3. red. prof. art. Ivica Boban, u miru

**AD 12.**

Jednoglasno je donesena odluka o poništavanju se natječaja za izbor u umjetničko-nastavno zvanje docenta u umjetničkom području, polje plesna umjetnost i umjetnost pokreta, grana klasični balet.

**AD 13.**

Jednoglasno je donesena odluka o utvrđivanju participacije redovitih studenata u troškovima studija za akademsku godinu 2016./2017.

**AD 14.**

Molbe studenata:

Akademijsko vijeće prihvatilo je molbe studenata po preporuci odsjeka:

|  |  |  |  |  |
| --- | --- | --- | --- | --- |
| **R. br.** | | **Ime i prezime** | **odsjek** | **Traži se ...** |
| 1. | | INO ZELJAK | SNIMANJE - MA | Izlazak na Diplomski ispit prema već odobrenoj temi  Odsjek odobrio |
| 2. | | BORNA GALINOVIĆ | GLUMA - MA | Upis izbornog kolegija (66834) Organizacija festivala ADU (FRKA/KRADU) (020-1) u ljetnom semestru 15./16.  Odsjek odobrio |
| 3. | | NIKOLINA MEDAK | SUVR. PLES – IZV. - BA | Alternativni način polaganja kolegija *Izvedbeni projekt 2,* koji nije mogla polagati radi bolesti  Odsjek odobrio |
| 4. | | VIŠESLAV RADIĆ | DRAMATURGIJA - MA | Odobrenje teme pisanog diplomskog rada „Poetsko izlaganje u narativnom filmu“, mentor prof. Saša Vojković; praktičnog dijela dipl. ispita – scenarij „Ninja ratnik“, mentor prof. Davor Žmegač. Ujedno moli da mu se odobri izlazak na diplomski ispit jer je obavio sve studentske obveze.  Odsjek odobrio |
| 5. | | LEA ANASTAZIJA FLEGER | KRR - MA | Odobrenje teme pisanog diplomskog rada „Modaliteti tretmana scenskog prostora u režiji *Boga masakra*“, praktičnog dijela dipl. ispita – predstava „Bog masakra“, sve pod mentorstvom prof. Tomislava Pavkovića.  Odsjek odobrio |
| 6. | | MORANA NOVOSEL | KRR - MA | Odobrenje teme pisanog diplomskog rada „Postdramski postupci i tipovi diskursa u tekstu *Crna životinja žalost* Anje Hilling“, praktičnog dijela dipl. ispita – predstava „Crna životinja žalost“, sve pod mentorstvom prof. Tomislava Pavkovića.  Odsjek odobrio |
| 7. | | EMA GIUNIO | SNIMANJE - MA | Oslobođenje od uplate participacije školarine u 16/17. jer joj je preostala samo obrana Diplomskog rada  Odsjek odobrio  Napomena: odobreno uz napomenu da ne dobivamo subvenciju od MZOS. Eventualne troškove snosit će ADU iz vlastitih sredstava. |
| 8. | KRUNO BAKOTA | | GLUMA - BA | Izlazak na Diplomski ispit prema već odobrenoj temi  Odsjek odobrio |
| 9. | MATIJA ŠAKORONJA | | GLUMA - BA | Izlazak na Diplomski ispit prema već odobrenoj temi  Odsjek odobrio |

|  |  |  |  |
| --- | --- | --- | --- |
| 10. | DORA BODAKOŠ | MONTAŽA - MA | Izlazak na Diplomski ispit prema već odobrenoj temi  Odsjek odobrio |
| 11. | KATARINA STRAHINIĆ | GLUMA - MA | Izlazak na Diplomski ispit prema već odobrenoj temi  Odsjek odobrio |
| 12. | SILVIO MUMELAŠ | GLUMA - MA | Izlazak na Diplomski ispit prema već odobrenoj temi  Odsjek odobrio |

**AD 15.**

Razno.

* Jednoglasno je prihvaćena molba prof. Petlevski za plaćenim dopustom u trajanju od tri mjeseca tj. od 17.10.2016. do 17.01.2017.

Zapisnik sastavila Dekan

Nina Kovačić red. prof. art. Borna Baletić